turjo4nis/wikipedia-bn-dump-20250701 huggingface dataset:
ব্যোমকেশ বক্সী (২০১৫-এর চলচ্চিত্র)

ব্যোমকেশ বক্সী ২০১৫ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের চতুর্থ চলচ্চিত্র। চলচ্চিত্রটি শরদিন্দু বন্দ্যোপাধ্যায় রচিত কহেন কবি কালিদাস রচনার উপর নির্মিত হয়েছে। আগের তিনটি চলচ্চিত্রে আবীর চট্টোপাধ্যায় ব্যোমকেশ বক্সীর চরিত্রে অভিনয় করলেও, এবার যীশু সেনগুপ্ত সেই ভূমিকায় অবতীর্ণ হয়েছেন।

শ্রেষ্ঠাংশে
 যীশু সেনগুপ্ত - ব্যোমকেশ বক্সী
 শাশ্বত চট্টোপাধ্যায় - অজিত বন্দ্যোপাধ্যায়
 ঊষসী চক্রবর্তী - সত্যবতী (অতিথি চরিত্রে)
 প্রিয়াঙ্কা সরকার - ইন্দিরা (অতিথি চরিত্রে)
 কৌশিক সেন - গোবিন্দ হালদার
 শান্তিলাল মুখোপাধ্যায় - মনীশ চক্রবর্তী
 জয়জিৎ - ফনীশ চক্রবর্তী
 সাগ্নিক - অরবিন্দ হালদার
 প্রান্তিক - মৃগেন মল্লিক
 দেবদূত ঘোষ - মধুময় ঘোষ
 অঙ্কিতা চক্রবর্তী - মোহিনী
 চন্দন সেন - ভূবন দাশ

ছবিমুক্তি পরবর্তী প্রতিক্রিয়া
ছবিটি চলচ্চিত্র বোদ্ধাদের কাছে মিশ্র প্রতিক্রিয়া পেলেও, সাধারণ দর্শকেরা এটাকে ভালভাবেই গ্রহণ করেছে।

সিক্যুয়েল
২০১৬ সালে এর সিক্যুয়েল ব্যোমকেশ ও চিড়িয়াখানা মুক্তি পায়। এই চলচ্চিত্রেও যীশু সেনগুপ্ত ব্যোমকেশ বক্সীর চরিত্রে অভিনয় করেছেন।

আরো দেখুন
 হর হর ব্যোমকেশ
 ব্যোমকেশ ফিরে এল

তথ্যসূত্র

২০১৫-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
পরবর্তী কিস্তির চলচ্চিত্র
ভারতীয় রহস্য চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় গোয়েন্দা চলচ্চিত্র
ভারতীয় অপরাধ থ্রিলার চলচ্চিত্র
আইস হকি

আইস হকি হল একটি অতি পরিচিত দলগত সংযোগ ক্রীড়া, যা বরফের উপর খেলা হয়। এ খেলায় একটি আইস রিঙ্কের মধ্যে দু'দল স্কেটার তাদের স্টিক দিয়ে আঘাত করে ভালক্যানাইজড রাবার পাককে (বল) তাদের প্রতিপক্ষের নেটে পাঠানোর চেষ্টা করে। আইস হকির প্রত্যেকটি দল ছয়জন খেলোয়াড় নিয়ে গঠিত হয়, একজন গোলটেন্ডার এবং অন্য পাঁচজন খেলোয়াড়, যারা বরফের উপর স্কেটিং করে (স্কেটের উপর ভর দিয়ে উপর নিচে দৌড়ানো) পাককে নিয়ন্ত্রণে নিয়ে প্রতিপক্ষ দলের বিরুদ্ধে গোল করে স্কোর করার চেষ্টা করে।

একটি দ্রুত বিন্যস্ত, শারীরিক ক্রীড়া হিসাবে আইস হকি উত্তর আমেরিকা (বিশেষ করে কানাডা ও যুক্তরাষ্ট্রের উত্তরাঞ্চলে) এবং উত্তর ও পশ্চিম ইউরোপে বেশ জনপ্রিয়। আইস হকি কানাডার জাতীয় খেলা, যেখানে এ খেলা অগাধ জনপ্রিয়তা অর্জন করেছে। উত্তর আমেরিকায় জাতীয় হকি লীগ (NHL) হল পুরুষদের সর্ববৃহৎ ও সবচেয়ে জনপ্রিয় প্রতিযোগিতা। কন্টিনেন্টাল হকি লীগ (KHL) হল রাশিয়ার সর্ববৃহৎ এবং পূর্ব ইউরোপের অন্যতম লীগ। আন্তর্জাতিক আইস হকি ফেডারেশন (IIHF) হল আইস হকি নিয়ন্ত্রণকারী সর্বোচ্চ প্রতিষ্ঠান। আন্তর্জাতিক আইস হকি ফেডারেশন আন্তর্জাতিক পর্যায়ে প্রতিযোগিতার আয়োজন ও বিশ্ব র্যাঙ্কিং নিয়ন্ত্রণ করে থাকে। বর্তমানে এ ফেডারেশনের সদস্য রাষ্ট্রের সংখ্যা ৭৬।

তথ্যসূত্র

বহিঃসংযোগ 

 "Mandatory Equipment"
 SIHR – The Origins of Hockey
 History of ice hockey

 
হকি
আইস স্কেটিং
দলগত ক্রীড়া
শীতকালীন ক্রীড়া
শীতকালীন অলিম্পিক ক্রীড়া
কানাডার জাতীয় প্রতীক
আইস হকি পরিভাষা
অ্যাথলেটিক ক্রীড়া
কানাডার সংস্কৃতি
অন্তরঙ্গন ক্রীড়া
হর হর ব্যোমকেশ

হর হর ব্যোমকেশ ২০১৫ সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। এবং প্রযোজনা করেছে যৌথভাবে শ্রী ভেঙ্কটেশ ফিল্মস ও সুরিন্দর ফিল্মস। ছবিটি বাঙালী সাহিত্যিক শরদিন্দু বন্দ্যোপাধ্যায় কর্তৃক সৃষ্ট গোয়েন্দা চরিত্র ব্যোমকেশ বক্সীর উপর নির্মিত হয়েছে। এখানে আবীর চট্টোপাধ্যায় অভিনয় করেছেন ব্যোমকেশ বক্সীর চরিত্রে, ঋত্বিক চক্রবর্তী করেছেন লেখক ও ব্যোমকেশের অন্তরঙ্গ বন্ধু অজিত বন্দ্যোপাধ্যায়ের চরিত্রে এবং সোহিনী সরকার অভিনয় করেছেন ব্যোমকেশের স্ত্রী সত্যবতীর চরিত্রে।. চলচ্চিত্রটি ২০১৫ সালের ১৮ ডিসেম্বর মুক্তি পায়।

ছায়াছবিটি শরদিন্দু বন্দ্যোপাধ্যায়ের বহ্নি-পতঙ্গ-এর উপর ভিত্তি করে নির্মিত হয়েছে। ২০১৬ সালের ১৬ ডিসেম্বর ছায়াছবিটির পরবর্তী কিস্তি ব্যোমকেশ পর্ব মুক্তি পায়।

শ্রেষ্ঠাংশে
 আবীর চট্টোপাধ্যায় - ব্যোমকেশ বক্সী
 ঋত্বিক চক্রবর্তী - অজিত বন্দ্যোপাধ্যায়
 সোহিনী সরকার - সত্যবতী
 নুসরাত জাহান - শকুন্তলা
 আদিল হুসেইন - দীপনারায়ণ সিং (বিশেষ ভূমিকায়)               
 শাদাব কামাল - ইন্সপেক্টার রথীকান্ত চৌধুরী
 হর্ষ ছায়া - ইন্সপেক্টার পুরণধর পাণ্ডে
 র‍্যাচেল হোয়াইট - চাঁদনী
 দীপঙ্কর দে - ডাঃ পান্নালাল পালিত
 জুন মালিয়া - মিস মান্না (বিশেষ ভূমিকায়)
 সুব্রত দত্ত - নর্মদাশংকর
 ইন্দ্রদীপ দাশগুপ্ত - দেবনারায়ণ সিং
 জয়দীপ কুন্ডু - লীলাধর বংশী

আরো দেখুন
 ব্যোমকেশ বক্সী (২০১৫)
 ব্যোমকেশ ফিরে এল (২০১৪)
 চিড়িয়াখানা (১৯৬৭)

তথ্যসূত্র

বহিঃসংযোগ 
হর হর ব্যোমকেশ, ইন্টারনেট মুভি ডেটাবেজ

২০১৫-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
ব্রিটিশ রাজের পটভূমিতে চলচ্চিত্র
ভারতীয় গোয়েন্দা চলচ্চিত্র
বাংলা ভাষার ভারতীয় চলচ্চিত্র
ভাগবত চন্দ্রশেখর

ভাগবত সুব্রামানিয়া চন্দ্রশেখর (; জন্ম: ১৭ মে, ১৯৪৫) মহীশূরে জন্মগ্রহণকারী সাবেক ও বিখ্যাত ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন। দলে তিনি মূলতঃ লেগ স্পিনারের ভূমিকায় অবতীর্ণ হয়েছিলেন ‘চন্দ্র’ ডাকনামে পরিচিত ভাগবত চন্দ্রশেখর।

বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, বিষেন সিং বেদী ও শ্রীনিবাসন ভেঙ্কটরাঘবনকে নিয়ে ভারতীয় স্পিনার চতুষ্টয় একচ্ছত্র আধিপত্য বিস্তারে ব্যাপক ভূমিকা রাখেন।

শৈশবকাল 
খুব ছোট্ট অবস্থায় ৬ বছর বয়সে পোলিও রোগে আক্রান্ত হলে তার ডানহাতে প্রভাব ফেলে। ১০ বছর বয়সে তার হাত আরোগ্যলাভ করলে ক্রিকেটের প্রতি ঝুঁকে পড়েন। প্রাথমিক শিক্ষা নিজ শহর মহীশূরে সমাপণ করেন। বিখ্যাত অস্ট্রেলীয় লেগ স্পিনার রিচি বেনো’র খেলার ধরন শৈশবেই তার নজর কাড়ে।

খেলোয়াড়ী জীবন 
ষোল বছরের দীর্ঘ খেলোয়াড়ী জীবনে ৫৮ টেস্টে অংশ নিয়ে ২৯.৭৪ গড়ে ২৪২ টেস্ট উইকেট লাভে সক্ষমতা দেখিয়েছেন। ১৯৬৩ সালে লেগ স্পিন বোলার হিসেবে খেলার সিদ্ধান্ত নেন। তার এ চিন্তাধারা সঠিক হিসেবে প্রমাণিত হয় ও খুব দ্রুত জাতীয় দলে খেলার জন্য নির্বাচিত হন।

১৯৬৪ সালে সফরকারী ইংল্যান্ডের বিপক্ষে বোম্বেতে অনুষ্ঠিত টেস্টে অংশগ্রহণের মাধ্যমে তার টেস্ট অভিষেক ঘটে। ঐ টেস্টে তিনি চার উইকেট দখল করেছিলেন। ইংল্যান্ডে ভারতের প্রথম টেস্ট জয়ে ব্যাপক ভূমিকা রাখেন। ১৯৭১ সালে ওভালে অনুষ্ঠিত ঐ টেস্টে ৬/৩৮ পেয়েছিলেন। স্বাগতিক ইংল্যান্ডের তার এ বোলিং পরিসংখ্যান ২০০২ সালে উইজডেন কর্তৃক শতাব্দীর সেরা ভারতীয় বোলিং নৈপুণ্যরূপে বিবেচিত হয়। এ প্রসঙ্গে উইজডেন মন্তব্য করে যে, তিনি যথোচিত নিখুঁতভাবে নিজেকে মেলে ধরেছিলেন। ওভালের নিষ্প্রভ পীচেও অতিরিক্ত পেস আনয়ণ করে অবিস্মরণীয় কীর্তি গড়েছেন তিনি।

১৯৭৬ সালে নিউজিল্যান্ডের বিপক্ষে অনুষ্ঠিত টেস্টে প্রসন্নকে নিয়ে ১৯ উইকেট নিয়ে দলের বিজয় নিশ্চিত করেন। এছাড়াও, ১৯৭৭-৭৮ মৌসুমে অস্ট্রেলিয়ায় ভারতের প্রথম টেস্ট জয়ে গুরুত্বপূর্ণ অবদান রাখেন। তবে ব্যাটহাতে ভীষণভাবে নাস্তানাবুদ হয়েছেন। তার ব্যাটিং গড় মাত্র ৪.০৭।

১৯৭৭-৭৮ মৌসুমে অস্ট্রেলিয়া সফরে চারবার শূন্য রান প্রাপ্তিতে বিশেষ ধরনের স্মারকসূচক গ্যারি-নিকোলস ব্যাট উপহার হিসেবে পান। সমগ্র খেলোয়াড়ী জীবনে টেস্ট তিনি ২৩বার শূন্য রানের সন্ধান পান। পাঁচজন খেলোয়াড়ের অন্যতম হিসেবে টেস্ট ক্রিকেটে চারবার জোড়া শূন্য রান করেছেন। শ্রীলঙ্কার মুত্তিয়া মুরালিধরন, ওয়েস্ট ইন্ডিজের মারভিন ডিলন ও কোর্টনি ওয়ালস এবং শ্রীলঙ্কার শীর্ষস্থানীয় ব্যাটসম্যান মারভান আতাপাত্তু তার সাথে রয়েছেন। তবে, সর্বাধিক সাতবার টেস্টে জোড়া শূন্য নিয়ে শীর্ষস্থানে রয়েছেন নিউজিল্যান্ডের ক্রিস মার্টিন। এছাড়াও, টেস্টে উইকেটের (২৪২) তুলনায় অমর্যাদাকর কম রান (১৬৭) তুলেছেন। তার সাথে কেবলমাত্র নিউজিল্যান্ডীয় ক্রিস মার্টিন এ রেকর্ডের অধিকারী।

অর্জনসমূহ 
১৯৬৪ সালে ইন্ডিয়ান ক্রিকেট কর্তৃক বর্ষসেরা ভারতীয় ক্রিকেটার মনোনীত হন। ১৯৭২ সালে উইজডেন কর্তৃপক্ষ তাকে অন্যতম বর্ষসেরা ক্রিকেটাররূপে ঘোষণা করে। একই বছরে পদ্মশ্রী ও অর্জুন পুরস্কার লাভ করেন তিনি।

তথ্যসূত্র

আরও দেখুন 
 মনসুর আলি খান পতৌদি
 ভারত জাতীয় ক্রিকেট দল
 উইজডেন বর্ষসেরা ক্রিকেটার
 ভারতীয় টেস্ট ক্রিকেটারদের তালিকা

বহিঃসংযোগ 
 
 

১৯৪৫-এ জন্ম
জীবিত ব্যক্তি
ইন্টারন্যাশনাল ক্যাভেলিয়ার্সের ক্রিকেটার
উইজডেন বর্ষসেরা ক্রিকেটার
কর্ণাটকের ক্রিকেটার
দক্ষিণাঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
অর্জুন পুরস্কার প্রাপক
পদ্মশ্রী প্রাপক
মহীশূর থেকে আগত ক্রিকেটার
ক্রীড়ায় পদ্মশ্রী প্রাপক
স্বামী অ্যান্ড ফ্রেন্ডস্‌

স্বামী অ্যান্ড ফ্রেন্ডস্‌ হল ভারতীয় ঔপন্যাসিক আর. কে. নারায়ণ (১৯০৬ – ২০০১) রচিত একটি উপন্যাস ত্রয়ীর প্রথম উপন্যাস। আর. কে. নারায়ণ ইংরেজি ভাষায় সাহিত্য রচনা করতেন। এই উপন্যাসটিও ইংরেজি ভাষাতেই রচিত। স্বামী অ্যান্ড ফ্রেন্ডস্‌ উপন্যাসটির পটভূমি ব্রিটিশ ভারতের মালগুডি নামে একটি কাল্পনিক শহর। উল্লেখ্য, এই উপন্যাস ত্রয়ীর অপর দুটি উপন্যাস হল দ্য ব্যাচেলর অফ আর্টস্‌ ও দি ইংলিশ টিচার।

মালগুডি স্কুলডেজ বইটি স্বামী অ্যান্ড ফ্রেন্ডস্‌ বইটির সংক্ষিপ্ত সংস্করণ। এই বইতে মালগুডি ডেজ ও আন্ডার দ্য ব্যানিয়ান ট্রি অ্যান্ড আদার স্টোরিজ বই দুটি থেকে দুটি অতিরিক্ত গল্প সংযোজিত হয়েছে। এই দুই গল্পেই উপন্যাসের কেন্দ্রীয় চরিত্র স্বামীকে দেখা যায়।

প্রকাশনা 
স্বামী অ্যান্ড ফ্রেন্ডস্‌ হল রাসীপুরম কৃষ্ণস্বামী নারায়ণস্বামীর (আর. কে. নারায়ণ) প্রথম উপন্যাস। নারায়ণের অক্সফোর্ডে পাঠরত এক বন্ধু ও প্রতিবেশীর (‘কিট্টু’ পূর্ণ) মাধ্যমে এই উপন্যাসটি প্রকাশিত হয়েছিল। সেই বন্ধুটির মাধ্যমে গ্রাহাম গ্রিন নারায়ণের রচনার সঙ্গে পরিচিত হন এবং সেই রচনায় বিশেষ আগ্রহ প্রকাশ করেন। তিনিই এক নামী ইংরেজি প্রকাশকের কাছে (হ্যামিশ হ্যামিলটন) বইটি পাঠান। স্বামী অ্যান্ড ফ্রেন্ডস্‌ নামটিও গ্রাহাম গ্রিনের পরামর্শেই রাখা হয়েছিল। নারায়ণ প্রথমে এই বইটির নামকরণ করতে চেয়েছিলেন দ্য টেট। কিন্তু গ্রিন তাকে বলেন, স্বামী অ্যান্ড ফ্রেন্ডস্‌ নামটি রুডিয়ার্ড কিপলিংয়ের স্টেকি অ্যান্ড কোম্পানি বইটির নামের আদলে হওয়ার জন্য তা পাঠককে আকর্ষিত করবে।

গ্রিন উপন্যাসটি প্রকাশের সবরকম ব্যবস্থা করে দেন এবং বইটি প্রকাশিত না হওয়া পর্যন্ত সেই কাজে লেগে থাকেন। নারায়ণ উপন্যাসের ভিতরের প্রচ্ছদে গ্রিনের প্রতি তার ঋণ স্বীকার করেন। তিনি গ্রিনকে লিখেছিলেন: “কিন্তু তোমার জন্য স্বামীর এখন টেমসের তলায় থাকা উচিত।”

চিত্রায়ন 
১৯৮৬ সালে অভিনেতা-পরিচালক শঙ্কর নাগ স্বামী অ্যান্ড ফ্রেন্ডস্‌ উপন্যাস অবলম্বনে মালগুডি ডেজ নামে একটি টেলিভিশন ধারাবাহিক নির্মাণ করেন। এই ধারাবাহিকে সংগীত পরিচালনা করেছিলেন কর্ণাটকী শাস্ত্রীয় সংগীত শিল্পী এল. বৈদ্যনাথন। বইটি অলংকরণ করেছিলেন নারায়ণের ভাই আর. কে. লক্ষ্মণ।

তথ্যসূত্র

বহিঃসংযোগ 
 Swami and Friends by RK Narayan - The Guardian review (2011)

১৯৩৫-এর উপন্যাস
আর. কে. নারায়ণের উপন্যাস
ভারতীয় উপন্যাস
ভারতীয় ইংরেজি উপন্যাস
ভারতের পটভূমিতে উপন্যাস
ভারতীয় ইংরেজি ভাষার উপন্যাস
অলিম্পিকে জর্জিয়া

জর্জিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

১৯৯৪ সালের পূর্বে ১৯৫২ - ১৯৮৮ সাল পর্যন্ত জর্জিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

জর্জিয়ার ক্রীড়াবিদগণ সর্বমোট ১৮টি পদক জিতেছে, সবচেয়ে বেশি পদক জিতেছে জুডো ও কুস্তিতে।

জর্জিয় জাতীয় অলিম্পিক কমিটি ১৯৮৯ সালে গঠিত হয় এবং ১৯৯৩ সালে আইওসির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে জর্জিয়া

বহিঃসংযোগ
অলিম্পিকে আজারবাইজান

আজারবাইজান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৬ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

১৯৯৬ সালের পূর্বে ১৯৫২ - ১৯৮৮ সাল পর্যন্ত আজারবাইজান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

আজারবাইজানের ক্রীড়াবিদগণ গ্রীষ্মকালীন অলিম্পিক গেমসে সর্বমোট ২৬ টি পদক জিতেছে,
সবচেয়ে বেশি পদক জিতেছে কুস্তি, শ্যুটিং, মুষ্টিযুদ্ধ, জুডো ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।

ন্যাশনাল অলিম্পিক কমিটি অব আজারবাইজান ১৯৯২ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে আজারবাইজান

বহিঃসংযোগ 
 
 
 
 
 "Azerbaijani Wrestler Namig Abdullayev Wins Olympic Gold," in Azerbaijan International, Vol. 8:4 (Winter 2000), p. 76.
 "Zemfira Meftahatdinova: Right on Target, Olympic Gold, Skeet Shooter," in Azerbaijan International, Vol. 8:4 (Winter 2000), p. 79.
 "Vugar Alakbarov, Olympic Bronze in Boxing," in Azerbaijan International, Vol. 8:4 (Winter 2000), p. 78.

 
আজারবাইজানে ক্রীড়া
অরিজিৎ সিং-এর গাওয়া গানের তালিকা


অরিজৎ সিং ২০০৯ সালে বলিউডে আত্মপ্রকাশ করেন "মার্ডার ২" চলচ্চিত্রের ফির মোহাব্বাত" গানের মাধ্যমে যেটি ২০১১ সালে প্রেক্ষাগৃহে মুক্তি পায়। পরের বছর তিনি প্রীতমের চারটি ছবির গানে কাজ করেন। তিনি "এজেন্ট বিনোদ" ছবির '"'রাবতা" গানটির চারটি সংস্করণে তাঁর কণ্ঠ দেন। তাছাড়াও তিনি চিরন্তন ভট্টের ছবি "১৯২০: এভিল রিটার্নসে"  এবং বিশাল- শেখরের ছবি সাংহাই এর দুয়া গানটিতে কাজ করেন; যার জন্যে তাঁকে মির্চি সঙ্গীত পুরস্কার আসন্ন পুরুষ নেপথ্য গায়ক পুরস্কারের জন্যে মনোনীত করা হয় এবং একই বিষয়ে ফির লে আয়া দিল গানটি মনোনীত হয়।

তিনি ২০১৩ সালে আশিকী ২ ছবির তুম হি হো গানটি গেয়ে ব্যাপক খ্যাতি অর্জন করেন এবং তার কর্মজীবনের প্রথম ফিল্মফেয়ার পুরস্কারের জন্যে মনোনীত হন ও তা অর্জন করেন। তিনি আশিকী ২-এর গানগুলিতে জিৎ গাঙ্গুলীর সাথে কাজ করেন। তারপর তিনি প্রীতমের সাথে ইয়ে জাওয়ানী হ্যায় দিওয়ানীতে কাজ করেন। এরপর তিনি শহিদ কাপুরের ছবির মে রঙ্গ সরবতোঁ কা ও ধোকা ধাড়ি গানেও কাজ করেন। তাছাড়া তিনি শাহরুখ খান অভিনীত ছবি চেন্নাই এক্সপ্রেসের কাশ্মীর ম্যাই তু কন্যাকুমারী গানেও কণ্ঠদেন। এছাড়া তিনি কিছু ক্লাসিকাল গানও গেয়েছেন।

২০১৪ সালে তিনি প্রথমবার সাজিদ-ওয়াজিদের সাথে কাজ করেন ম্যায়ঁ তেরা হিরো এবং রাত ভার গানদু'টিতে  তিনি তিনটি রিমিক্স গানও করেন যথা: অমিত ত্রিবেদীর "হাংগামা হো গ্যায়া", শারিব–তোশি'র "মেই ত্যানু সাম্ঝাওয়াঁ কী" এবং অর্কো প্রাভো মুখার্জীর "আজ ফির তুম পে পেয়ার আয়া হে"। তিনি প্রথমবার বিশাল ভরদ্বাজের সহযোগে টোনি কক্কর, পলাশ মুচাল, এ. আর. রহমান ও সচীন জিগরের সাথে কাজ করেন। সে বছরই তিনি "হামদার্দ", "মানওয়া লাগে", "শুনলে জারা", "সাজদে", জিদ ছবির দুটি গান এবং হলিডে ছবির তিনটি গানে কাজ করেন। জিৎ গাঙ্গুলীর সঙ্গীত দেওয়া গান মুস্কুরানে কি ওয়াজা তুম হো এবং বাংলা গান কী কোরে তোকে বলবো'র সুরে শুনোনা সাঙ্গেমারমার, এবং সুফি গান মন মস্তমগন'' জন্যে তিনি চলচ্চিত্র পুরস্কারারের জন্যে মনোনীত হন।

বাংলা গান

২০১১

২০১২

২০১৩

২০১৪

২০১৫

হিন্দি গান

২০১১

2012

২০১৩

২০১৪

২০১৫

২০১৬

হিন্দি অ-বোয়ের গান

অন্যান্য ভাষা

তথ্যসূত্র 

ভারতীয় সঙ্গীতশিল্পীর গানের তালিকা
ভারতীয় শিল্পীদের ডিস্কোগ্রাফি
অরিজিৎ সিংয়ের গান
অলিম্পিকে আর্মেনিয়া

আর্মেনিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

১৯৯৪ সালের পূর্বে ১৯৫২ - ১৯৮৮ সাল পর্যন্ত আর্মেনিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

আর্মেনীয় ক্রীড়াবিদগণ গ্রীষ্মকালীন অলিম্পিক গেমসে সর্বমোট ১৩ টি পদক জিতেছে, সবচেয়ে বেশি পদক জিতেছে কুস্তি, মুষ্টিযুদ্ধ, ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।

ন্যাশনাল অলিম্পিক কমিটি অব আর্মেনিয়া ১৯৯০ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

Medals by sport

আরও দেখুন 
 প্যারালিম্পিকে আর্মেনিয়া

বহিঃসংযোগ 
 
 
 
 
 

 
আর্মেনিয়ায় ক্রীড়া
অলিম্পিকে বেলারুশ

বেলারুশ প্রথম ফিনল্যান্ডের হেলসিংকিয়ে অনুষ্ঠিত ১৯৫২ গ্রীষ্মকালীন গেমসে সোভিয়েত ইউনিয়নের অংশ হিসাবে অংশগ্রহণ করেছিল। ১৯৯১ সালে সোভিয়েত ইউনিয়ন ভেঙে গেলে, প্রাক্তন আরও ছয়টি প্রজাতন্ত্র মিলে ১৯৯২ শীতকালীন অলিম্পিকে সমন্বিত দলের হয়ে অংশগ্রহণ করে। অপরদিকে বার্সেলোনায় ১৯৯২ গ্রীষ্মকালীন অলিম্পিকে ১১টি দেশের সমন্বয়ে গঠিত সমন্বিত দলের মাধ্যমে অংশগ্রহণ করেছিল। বেলারুশ স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে লিলেহামার শীতকালীন অলিম্পিকে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

বহিঃসংযোগ 
 
 
 
 
 Official website of the NOCRB ,
ব্রায়ান বুথ

ব্রায়ান চার্লস বুথ, এমবিই (; জন্ম: ১৯ অক্টোবর, ১৯৩৩) নিউ সাউথ ওয়েলসের বাথহার্স্টে জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেট তারকা। ১৯৬১ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারিসারির ব্যাটসম্যানের ভূমিকা পালন করতেন। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন ব্রায়ান বুথ। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন।

প্রারম্ভিক জীবন 
১৯৫২ সালে সিডনিতে চলে যান ও শিক্ষকতা পেশায় অংশগ্রহণের লক্ষ্যে সিডনি টিচার্স কলেজে প্রশিক্ষণকালীন গ্রেড ক্রিকেট প্রতিযোগিতায় অংশ নেন। প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে তার। নিজস্ব দ্বিতীয় খেলায় ১৯৫৪-৫৫ মৌসুমে লেন হাটনের নেতৃত্বাধীন সফরকারী ইংল্যান্ড একাদশের বিপক্ষে স্মরণীয় নৈপুণ্য প্রদর্শন করেন।

খেলোয়াড়ী জীবন 
সমগ্র খেলোয়াড়ী জীবনে ২৯ টেস্ট ও ৯৩টি প্রথম-শ্রেণীর খেলায় অংশ নিয়েছেন। মাঝারিসারির ব্যাটসম্যান হিসেবে সচরাচর ৪ অথবা ৫ নম্বরে ব্যাটিংয়ে নামতেন তিনি। এছাড়াও মাঝে-মধ্যে ডানহাতে মিডিয়াম পেস কিংবা অফ স্পিন বোলিং করতেন ব্রায়ান বুথ। মাঠে চমৎকার ক্রীড়াসুলভ মনোভাবের পরিচয় দিতেন।

১৯৬১ সালে ইংল্যান্ড সফরে অস্ট্রেলিয়া দলের সদস্য মনোনীত হন। সিরিজের শেষ দুই টেস্টে অংশ নেন। দেশে ফিরে ১৯৬২-৬৩ মৌসুমে সফরকারী ইংল্যান্ডের বিপক্ষে দুইটি সেঞ্চুরি করেন ও দলের নিয়মিত সদস্যরূপে অন্তর্ভুক্ত হন। পরবর্তী গ্রীষ্মে দক্ষিণ আফ্রিকার বিপক্ষে আরও দু'টি সেঞ্চুরি করেন। ফলশ্রুতিতে তিনি অস্ট্রেলিয়ার বর্ষসেরা ক্রিকেটারের মর্যাদা পান। রিচি বেনো ক্রিকেট থেকে অবসর নিলে সিম্পসন অধিনায়ক ও তিনি সহঃ অধিনায়কের দায়িত্ব পান। ১৯৬৪ সালে অস্ট্রেলিয়া সফলভাবে ইংল্যান্ড সফর শেষ করে ও অ্যাশেজ করায়ত্ব করে।

১৯৬৫-৬৬ মৌসুমে ইংল্যান্ডের বিপক্ষে সর্বশেষ টেস্ট সিরিজে অংশ নেন। নিয়মিত অধিনায়ক বব সিম্পসনের গুটিবসন্তে আক্রান্ত হওয়া ও পরবর্তীকালে কব্জি ভেঙ্গে যাওয়ার কারণে ১৯৬৫-৬৬ মৌসুমের অ্যাশেজ সিরিজে প্রথম ও তৃতীয় টেস্টে দলের অধিনায়কেরও দায়িত্ব পালন করেছেন তিনি। প্রথম টেস্টটি ড্র হলেও তৃতীয় টেস্টে গত দশ বছরের মধ্যে প্রথমবারের মতো ইনিংসের ব্যবধানে পরাজিত হয়েছিল।

অবসর 

দূর্বল ক্রীড়াশৈলী প্রদর্শনের কারণে অস্ট্রেলিয়ার দল নির্বাচকমণ্ডলী অস্ট্রেলিয়া দলের ব্যাপক রদ-বদল ঘটায় ও তার খেলোয়াড়ী জীবনের সমাপ্তি ঘটে। ক্রিকেট থেকে অবসর নেযার পর তিনি নিজের শিক্ষকতা পেশায় ফিরে যান।

১৯৬৩-৬৪ মৌসুমে খেলোয়াড়ী জীবনের স্বর্ণালী সময়ে অবস্থানকালে বর্ষসেরা অস্ট্রেলীয় ক্রিকেটার হিসেবে মনোনীত হন। ২০১৪ সালে জিওফ লসন ও মার্গারেট পেডেনের সাথে তাকেও নিউ সাউথ ওয়েলস হল অব ফেমে অন্তর্ভুক্ত করা হয়।

তথ্যসূত্র

আরও দেখুন 
 বিল লরি
 ডেভ গ্রিগরি
 অস্ট্রেলিয়া জাতীয় ক্রিকেট দলের অধিনায়কদের তালিকা

গ্রন্থপঞ্জি

বহিঃসংযোগ 

১৯৩৩-এ জন্ম
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার টেস্ট ক্রিকেট অধিনায়ক
অস্ট্রেলীয় অ্যাংলিকান
নিউ সাউথ ওয়েলসের ক্রিকেটার
নিউ সাউথ ওয়েলস থেকে আগত ক্রিকেটার
সেন্ট জর্জের ক্রিকেটার
সেন্ট্রাল টেবলল্যান্ডসের ব্যক্তিত্ব
২০২৩-এ মৃত্যু
অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
অস্ট্রেলীয় ক্রীড়া পদক বিজয়ী
নিউ সাউথ ওয়েলসের পুরুষ ক্রীড়াবিদ
সৌরপুরাণ

সৌরপুরাণ () হল একটি শৈব উপপুরাণ। এই পুরাণের মুদ্রিত সংস্করণে ৬৯টি অধ্যায় রয়েছে। সৌরপুরাণের পরিশিষ্ট অধ্যায়ে এটিকে ব্রহ্মপুরাণের অংশ বলে উল্লেখ করা হয়েছে। অনুমিত হয় যে অতীতে এই পুরাণের সম্পূর্ণ ভিন্ন একটি পাঠ প্রচলিত ছিল।

সৌরপুরাণের বর্তমান পাঠে হিন্দু দেবতা সূর্যের মাধ্যমে অপর হিন্দু দেবতা শিব ও তাঁর শক্তি পার্বতীর মাহাত্ম্য কীর্তিত হয়েছে। এছাড়া এই গ্রন্থে বারাণসী তীর্থের মাহাত্ম্য এবং অপরাপর বিভিন্ন তীর্থস্থান ও শিবলিঙ্গের বর্ণনাও পাওয়া যায়। গ্রন্থের ৩১শ অধ্যায়ে উর্বশী ও পুরূরবার প্রেমকাহিনির একটি পাঠও পাওয়া যায়। এছাড়া সৌরপুরাণ থেকে দেবীর পূজা, দান ও ব্রতের মাহাত্ম্য-সহ পৌরাণিক সাহিত্যের একটি সংক্ষিপ্ত পরিচয়ও পাওয়া যায়। ৩৮শ থেকে ৪০শ অধ্যায়ে একটি ভবিষ্যদ্বাণীর আকারে মধ্যযুগীয় দার্শনিক মধ্ব ও তার রচনার সমালোচনা করা হয়েছে।

সংস্করণ
১৮৮৯ সালে সৌরপুরাণের একটি সংস্করণ পুণে থেকে আনন্দশর্মা (আনন্দশর্মা সংস্কৃত ধারাবাহিক ১৮) কর্তৃক মুদ্রিত হয়। ১৯০৮ সালে কলকাতার বঙ্গবাসী প্রেস থেকে বাংলা অনুবাদ সহ এই পুরাণের অপর একটি সংস্করণ প্রকাশিত হয়। দুটি সংস্করণই ছিল কার্যত একরূপ।

তথ্যসূত্র

বহিঃসংযোগ
 Original text in Sanskrit

পুরাণ
উপপুরাণ
শৈব ধর্মগ্রন্থ
হিন্দু ধর্মগ্রন্থ
৪২০ (গাঁজা সংস্কৃতি)

৪২০, ৪:২০, বা ৪/২০  (উচ্চারিত ফোর-টুয়েন্টি) হল একটি কোড-পদ যা দ্বারা গাঁজার বার্ষিক ব্যবহার ও প্রসারণ বুঝিয়ে থাকে, গাঁজা সংস্কৃতির সঙ্গে নিজেকে সনাক্ত করার একটি উপায় হিসেবে। ৪২০ সংখ্যার উপর ভিত্তি করে এই দিবসে বিকাল ৪:২০ সময়ে গাঁজা ধূমপান অন্তর্ভুক্ত, পাশাপাশি এপ্রিল ২০ তারিখের নানান উদ্যাপন (ইউ.এস. গঠনে ৪/২০)। প্রতি বছরের চতুর্থ মাস, অর্থাৎ এপ্রিলের ২০ তারিখ বিকেল ৪টা ২০ মিনিটে গাঁজাসেবীরা  বিশেষ এ দিনটি উদযাপন করে৷

গ্যালারি

তথ্যসূত্র

বহিঃসংযোগ

এপ্রিল উদ্‌যাপন
গাঁজা সংস্কৃতি
মার্কিন যুক্তরাষ্ট্রে গাঁজা
আন্তর্জাতিক উদ্‌যাপন
অনানুষ্ঠানিক উদ্‌যাপন
প্রতিসংস্কৃতি
ইন্টারনেট মিম
অলিম্পিকে এস্তোনিয়া

এস্তোনিয়া ১৯১৮ সালে রাশিয়া থেকে স্বাধীনতার ঘোষণা দেওয়ার পর, প্রথম ১৯২০ গ্রীষ্মকালীন অলিম্পিকে অংশগ্রহণ করে, যদিও জাতীয় অলিম্পিক কমিটি ১৯২৩ সালে গঠিত হয়েছে। প্রথম শীতকালীন অলিম্পিক গেমস ১৯২৪ শীতকালীন অলিম্পিকে এস্তোনিয়া অংশ নিয়েছিল। ১৯৪০ সালে সোভিয়েত ইউনিয়ন এস্তোনিয়া আক্রমণ ও দখলের পূর্ব পর্যন্ত এস্তোনীয় ক্রীড়াবিদগণ সকল অলিম্পিকে অংশগ্রহণ করেছিল। ১৯৮০ গ্রীষ্মকালীন অলিম্পিকের সেইলিং ইভেন্ট এস্তোনিয়ার রাজধানী তিল্লিনে অনুষ্ঠিত হয়। ১৯৯১ সালে সোভিয়েত ইউনিয়ন ভেঙে যাওয়ার পর এস্তোনিয়া সকল অলিম্পিক গেমসে অংশগ্রহণ করে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে এস্তোনিয়া

বহিঃসংযোগ 
 
 
 
 
 এস্তোনীয় অলিম্পিক কমিটি
স্বদেশরঞ্জন মুখোপাধ্যায়

স্বদেশরঞ্জন মুখোপাধ্যায় (জন্ম : ১৯২৪ - মৃত্যু ২০০৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।

পরিবার ও শিক্ষা জীবন
স্বদেশরঞ্জন মুখোপাধ্যায় ১৯২৪ সালে ঠাকুরগাঁওয়ের শিবগঞ্জে মাতুলালয়ে জন্মগ্রহণ করেন। তার বাবার নাম হীরালাল মুখোপাধ্যায় এবং মায়ের নাম মহামায়া মুখোপাধ্যায়। 
শিবগঞ্জে প্রাথমিক পাঠ শেষ হলে তাকে কলকাতার এক স্কুলে ভর্তি করে দেয়া হয়। এখানেই বিপ্লবীদের সাথে তার মেলামেশা বাড়ে। পিস্তল সঙ্গে থাকায় স্কুল থেকে বহিষ্কৃত হয়েছিলেন। ফলে আবার তাকে শিবগঞ্জের স্কুলে ভর্তি করে দেয়া হয়। এখানেও বিপ্লবীদের সঙ্গে তিনি যোগাযোগ রক্ষা করতেন।

কর্মজীবন
১৯৪২ সালের আগস্ট আন্দোলনে তিনি সরাসরি যোগদান করেন। পুলিসের গুলি তার পায়ে লাগে। ঢাকা কেন্দ্রীয় কারাগারে তিনি ছয় মাস বন্দি ছিলেন। ১৯৫৯ সালে বেলা চৌধুরীর সঙ্গে তার বিয়ে হয়। ১৯৬০ সালে ভারতীয় সেনাবাহিনীর কাজে তিনি যোগদান করেন। ১৯৭২ সালে ভারত সরকার তাকে তাম্রপত্র দিয়ে স্বাধীনতা সংগ্রামীর সম্মানে ভূষিত করে। ২০০৩ সালে ৭৯ বছর বয়সে তিনি শেষ নিঃশ্বাস ত্যাগ করেন।

তথ্যসূত্র

১৯২৪-এ জন্ম
২০০৩-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ঠাকুরগাঁও জেলার ব্যক্তি
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
অলিম্পিকে কাজাখস্তান

কাজাখস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

১৯৯৪ সালের পূর্বে ১৯৫২ - ১৯৮৮ সাল পর্যন্ত কাজাখস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

কাজাখস্তানের ক্রীড়াবিদগণ গ্রীষ্মকালীন গেমসে সর্বমোট ৫২টি পদক এবং শীতকালীন গেমসে ৭ টি পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে।
 
কাজাখস্তান প্রজাতন্ত্রের জাতীয় অলিম্পিক কমিটি ১৯৯০ সালে গঠিত হয় এবং ১৯৯৩ সালে আইওসির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন ক্রীড়া অনুযায়ী পদক

শীতকালীন ক্রীড়া অনুযায়ী পদক

আরও দেখুন 
 প্যারালিম্পিকে কাজাখস্তান

বহিঃসংযোগ
চাটমোহর রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয়

চাটমোহর  সরকারি রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয় পাবনা জেলার   চাটমোহর উপজেলায় অবস্থিত ১৮৬১ সালের বিদ্যালয়।

শিক্ষা প্রতিষ্ঠানটি শুধুমাত্র পাবনা জেলার প্রাচীন প্রতিষ্ঠান নয়, বরং বাংলাদেশের অন্যতম প্রাচীন শিক্ষা প্রতিষ্ঠান। বর্তমানে ষষ্ঠ শ্রেণী হতে দশম শ্রেণী পর্যন্ত শিক্ষা কার্যক্রম চালু রয়েছে।

বিদ্যালয়টি ১৮৬১সালে প্রতিষ্ঠিত হয়েছে। ২০১১ সালে বিদ্যালয়টির ১৫০ তম বর্ষপূর্তি উৎসব পালন করা হয়। ২০১৩ সালে ১৫২তম বর্ষপূর্তি উৎসব পালন করা হয়।  ২০১৬ সালে ১৫৫ তম বর্ষপূর্তি পালন করা হয়। প্রতিষ্ঠানটি পাবনা জেলার ঐতিহ্য। বাংলাদেশের ভাষা আন্দোলন ও মহান মুক্তিযুদ্ধের সাথে জড়িত। ২০১৮ সালের ১৫ সেপ্টেম্বর প্রতিষ্ঠানটি জাতীয়করণ করা হয়।

উল্লেখযোগ্য প্রাক্তন শিক্ষার্থী
মোজাম্মেল হক সমাজী
বৃন্দাবন দাস

চিত্রশালা

তথ্যসূত্র

১৮৬১ শিক্ষাপ্রষ্ঠান
পাবনা জেলার বিদ্যালয়
১৮৬১-এ ব্রিটিশ ভারতে প্রতিষ্ঠিত

১৮৬১-এ প্রতিষ্ঠিত শিক্ষাপ্রতিষ্ঠান
অলিম্পিকে কিরগিজস্তান

কিরগিজস্তান প্রথম অলিম্পিক গেমসে অংশগ্রহণ করে ১৯৯৪ সালে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।

১৯৯৪ সালের পূর্বে ১৯৫২ - ১৯৮৮ সাল পর্যন্ত কিরগিজস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

কিরগিজস্তানের ক্রীড়াবিদগণ গ্রীষ্মকালীন গেমসে সর্বমোট ৩ টি পদক জিতেছে। তবে শীতকালীন গেমসে কোন পদক জিততে পারেনি।

পদক তালিকা

গেমস অনুযায়ী পদক

ক্রীড়া অনুযায়ী পদক

আরও দেখুন 
 প্যারালিম্পিকে কিরগিজস্তান

বহিঃসংযোগ
সুধাংশু পাণ্ডে

সুধাংশু পাণ্ডে হলেন একজন মডেল এবং বলিউড অভিনেতা। ফ্যাশন মডেলিং কর্মজীবন শুরুর পর, তিনি ২০০০ সালে বলিউডে খিলাড়ি ৪২০ ছবি দিয়ে অভিনয় জীবন শুরু করেন।

চলচ্চিত্রের তালিকা

তথ্যসূত্র

বহিঃসংযোগ

 

১৯৭৪-এ জন্ম
ভারতীয় পুরুষ মডেল
ভারতীয় চলচ্চিত্র অভিনেতা
ভারতীয় টেলিভিশন অভিনেতা
উত্তরপ্রদেশের ব্যক্তি
উত্তরাখণ্ডের ব্যক্তিত্ব
জীবিত ব্যক্তি